О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 356

от 27.10.2016 г.
За приемане на Наредба за изменение и допълнение на Наредба № 2 за определянето и администрирането на местните такси и цени на услуги на територията на община Перник, приета с Решение № 210/14.06.2016г. на Общински съвет  Перник
На основание чл. 21 ал.1 т.7 и ал.2 от ЗМСМА и съгл. чл. 9 от ЗМДТ, чл.24а ал.3 от ЗАП и съгл. чл.8, чл.10 ал.2, вр.чл.11ал.3 от ЗНА

ОБЩИНСКИ СЪВЕТ РЕШИ:

1. Приема Наредба за изменение и допълнение на Наредба № 2 за определянето и администрирането на местните такси и цени на услуги на територията на община Перник, като:
§1. Точка 49, ал. 1 и ал. 2 в ПРИЛОЖЕНИЕ №1 на Наредба № 2 за определянето и администрирането на местните такси и цени на услуги на територията на община Перник, се изменя така:

„49. (1) Разрешение за таксиметров превоз на пътници с леки автомобили се издава за срок на валидност не по-късно от края на календарната година, за която се иска разрешението и цената на услугата е в размер на 45 /четиридесет и пет/  лева с ДДС за един автомобил. 

(2) За автомобили с изтичащ 15-годишен срок от датата на първа регистрация през периода на издаденото разрешението, цената за услугата за издаването му се определя пропорционално на общата цена за една календарна година, разделена по месеци, до навършване на 15 години от датата на първа регистрация на автомобила.”
§2. Изменението на Наредба № 2 за определянето и администрирането на местните такси и цени на услуги на територията на община Перник влиза в сила от датата на приемане решението на Общински съвет Перник и отменя досега действащия текст от Наредбата.
2.  Настоящото решение отменя т.1 и т.2 от Решение № 1154 по Протокол № 9 от 23.07.2015 г. на Общински съвет – Перник.
Решението е прието на заседание на Общинския съвет, проведено на 27.10.2016г., Протокол № 15, т.26 от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /инж. ИВО САВОВ/

